Rikunarita-ORG/Wikinium huggingface dataset:
# Sî-kan

Ē-tàng niû sî-kan ê tē-pió.
**Sî-kan** (時間) sī éng-koè, hiān-chhú-sî, bī-lâi chóng-ha̍p--khí-lâi ê khài-liām. Sî-kan chāi-lâi tō sī tiat-ha̍k, gē-su̍t, si ham kho-ha̍k chùn-būn ê chú-tê. Sî-kan ê ì-gī, tēng-gī, ē-tàng niû--bē, ... ta̍k ê lâng ê khoàⁿ-hoat bô siáⁿ kâng.

Lán ē-tit ēng ū kui-lu̍t leh tiông-hok ê mi̍h-kiāⁿ lâi niû sî-kan, chhiūⁿ kóng Tē-kiû ka-tī gô 1 lìn tō sī 1 "kang", nā se̍h Ji̍t-thaû 1 lìn tō sī 1 "nî". Gián-kiù chái-iūⁿ niû sî-kan ê hong-hoat hō chò niû-sî-hoat (horology).

SI ēng bió lâi chò sî-kan ê tan-ūi, siá chò **s**.
# Wikipedia

Wikipedia| Wikipedia ê phiau-á-thâu. |
| Screenshot
Screenshot of Wikipedia's portal showing the different languages sorted by article count |
| Bāng-chām lūi-hêng | Sòaⁿ-téng pek-kho-choân-su |
| Goân-sán-tē | United States |
| Ióng-iú-chiá | Wikimedia Foundation |
| Chhòng-sí-jîn | * Jimmy Wales
* Larry Sanger
 |
| Bāng-chí | wikipedia.org |
| Siong-gia̍p sèng-chit | Bô |
| Chù-chheh | Soán-te̍k-sèng |
| Thui-chhut sî-kan | 2001 nî 1 goe̍h 15 ji̍t​ (2001-01-15)  |
| Hiān-chōng | Ūn-chok-tiong |
| OCLC hō-bé | 52075003  |

**Wikipedia** (Ing-bûn tho̍k-im: **Ûi-ki̍h-phí-tī-ià** (Uikiphitia), Hàn-jī: **維基百科**, tha̍k **Ûi-ki Pah-kho/Pek-kho**) sī 1-ê chū-iû lōe-iông ê bāng-lō· pek-kho-choân-su. I ê bo̍k-tek sī beh kiàn-li̍p 1 thò "chū-iû", bián-chîⁿ, to-gí ê pek-kho-choân-su. Wikipedia sī bāng-lō· téng siāng chē lâng sú-iōng ê 1-ê chham-khó sèng-chit ê bāng-chām; i ê chu-goân pêng-kin 1 ji̍t hông lia̍h 5-chheng-bān pái . Tû-liáu thoân-thóng ê pek-kho-choân-su sû-tiâu í-gōa, iū-koh ū pau-koah tio̍h chú-iàu ê sin-bûn sū-kiāⁿ, lông-bîn-le̍k téng-téng ê lōe-iông.

Jimmy Wales.
Wikimedia Ki-kim-hōe chit-ê bô-tì-ì-beh-thàn-chîⁿ ê tan-ūi tī āu-piah chi-oān it-poaⁿ-sèng ê koán-lí kap chhau-chok. Lōe-iông hong-bīn oân-choân khai-hòng hō· chèng-lâng ha̍p-chok hoat-tián. Lōe-iông tōa-pō·-hūn sī sè-kài chē-chē kok ê jîn-sū tàu-tīn chhiâu--chhut-lâi ê kiat-kó. Chham-ka ê lâng chū-goān bô tēng-sî khai ka-kī ê sî-kan siá-chok, chè-tô·, siu-kái, chéng-lí, thó-lūn, soan-thoân chit-ê sū-kang.

Wikipedia chū 2001 nî 1 go̍eh 15 khai-sí ūn-chok. Tú khai-sí tan-sûn sī 1-ê Eng-gí ê sū-kang. Aū--lâi ta̍uh-ta̍uh-á cheng-ka kî-thaⁿ ê gí-giân. Bo̍k-chêng ū pah-gōa-chióng gí-giân pán-pún.

Wikipedia koàn-sì iōng bûn-chiuⁿ ê sò·-liōng (bô-lūn tn̂g-té hó-bái) chò sêng-tióng ê chí-sò·. Tùi chit-ê kak-tō· lâi khoàⁿ, ē-sái kóng sêng-tióng chiâⁿ kín. Kàu 2004 nî 2 goe̍h 25 ûi-chí ū 50-bān phiⁿ. Kàu kah hit nî 7 go̍eh ū chhiau kòe 31 bān phiⁿ ê Eng-bûn bûn-chiuⁿ, lēng-gōa ū 53 bān phiⁿ siá kî-thaⁿ gí-giân. 9 goe̍h 20 hit ji̍t chhèng kàu 100-bān phiⁿ.

Wiki ki-su̍t kap bûn-hòa sī tàu-tīn pian-chi̍p ê tiōng-iàu ki-chhó·. Wikimedia Ki-kim-hōe chio thêng-sek siat-kè-su gī-bū khai-hoat MediaWiki chit thò wiki nńg-thé.

## Chí-mōe sū-kang

The Wikipedia is governed by the impartiality.
* Wiktionary
* Wikibooks
* Wikiquote
* Wikisource
* Wikinews
* Wikimedia Commons
* Wikispecies
* Wikiversity

## Chù-kái

## Siong-koan ê bûn-chiuⁿ

* Holopedia
* GNU Chū-iû Bûn-kiāⁿ Hí-khó-su

## Goā-pō· liân-kiat

* Wikipedia gí-giân chóng-lia̍t-toaⁿ
* Ta̍k-ê lâi siá Wiki Pek-kho-choân-su Archived 2004-05-28 at the Wayback Machine. (Hoâ-gí)
# Tiān-iáⁿ

tóng-àn:Film reel and film.jpg
**Tiān-iáⁿ** (hàn-jī: 電影) tō-sī o̍ah-tāng-iáⁿ-siōng. Mā ū lâng kóng-chò **èng-oē** (映畫), **iáⁿ-hì** (影戲), **iáⁿ-phìⁿ** (影片), ia̍h-sī **o̍ah-tāng-siá-chin**. Che sī 1-chióng iáⁿ-siaⁿ-gē-su̍t, ēng hō-chò se-lio-lo·-i ( *celluloid* ) ê ka-phìⁿ, lio̍k-iáⁿ-tòa, he̍k-chiá-sī sò·-ūi mûi-thé kā iáⁿ-siōng hām siaⁿ-im siu--khí-lâi, keng-kòe āu--lâi ê pian-chip liáu-āu oân-sêng--ê.

Tiān-iáⁿ lāi-té sio-liân-sòa ê oē-bīn, sī 1-tiuⁿ 1-tiuⁿ siòng-phìⁿ cho·-sêng--ê, in-ūi chiah-ê siòng-phìⁿ chiâⁿ-kín teh pái-oāⁿ, lâng ê ba̍k-chiu bô-hoat-tō· tì-kak-tio̍h in kî-si̍t sī hō·-siong to̍k-li̍p ê iáⁿ-siōng. Che tō-sī sī-kak chiap-it ( *persistence of vision* ) ê hiān-siōng, chit-khóan hiān-siōng hō· iáⁿ-siōng lī-khui liáu-āu, koh ē tī ba̍k-chiu lâu chha-put-to cha̍p-hūn-it bió. Só·-í lán ē kám-kak hiah-ê tô·-siōng sī teh tín-tāng--ê.

Siōng-chá ê tiān-iáⁿ sī bô-siaⁿ--ê. Taⁿ ê tiān-iáⁿ tōa-hūn lóng ū siaⁿ, ū phòe im-ga̍k.

Tâi-oân khah-chá hì-hn̂g pàng tiān-iáⁿ ê sî, koh ē ū piān-sū kā koan-chiòng ná kóe-soeh hì-bûn.